***ՆԱԽԱԳԻԾ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**N \_\_\_\_\_\_\_-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՀՈՒՆՎԱՐԻ 16-Ի ԹԻՎ 43-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

«Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի 1-ին և 2-րդ մասերի համաձայն.

Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2003 թվականի հունվարի 16-ի ՙՈստիկանության գործունեությանն օժանդակող անձանց խրախուսելու, ինչպես նաև պետական պարգևների ներկայացնելու կարգը սահմանելու մասին՚ թիվ 43-Ն որոշման մեջ կատարել հետևյալ լրացումները և փոփոխությունը.

1) հավելվածի 2-րդ կետում ՙպաշտպանելու՚ բառից հետո լրացնել ՙ, ինչպես նաև ոստիկանության համակարգի գործունեության զարգացման, իրավակարգի, օրինականության, միջազգային համագործակցության ամրապնդման և ոստիկանության խնդիրների իրականացման գործում աջակցություն ցուցաբերելու՚ բառերը,

2) հավելվածի 3-րդ կետը շարադրել հետևյալ խմբագրությամբ.

ՙ3. Ոստիկանության գործունեությանն օժանդակելու համար խրախուսման կարող են ներկայացվել Հայաստանի Հանրապետության և օտարերկրյա պետությունների պետական կառավարման համակարգի մարմինների ղեկավարները և այլ պաշտոնատար անձինք, քաղաքացիները, ինչպես նաև քաղաքացիություն չունեցող անձինք:՚,

3) հավելվածի 4-րդ կետում ՙպարգևատրմամբ՚ բառից հետո լրացնել ՙ, ինչպես նաև Հայաստանի Հանրապետության ոստիկանության մեդալներով, կրծքանշաններով և պատվոգրով՚ բառերը,

4) հավելվածի 10-րդ կետը լրացնել հետևյալ բովանդակությամբ նոր նախադասությամբ. ՙՀայաստանի Հանրապետության ոստիկանության մեդալները, կրծքանշանները և պատվոգիրը հանձնում է Հայաստանի Հանրապետության ոստիկանության պետը:՚:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

***ՀՀ ՎԱՐՉԱՊԵՏ Ն.ՓԱՇԻՆՅԱՆ***

***« » ­­­\_\_\_\_\_\_\_\_\_\_2018թ.***

***ք. Երևան***

**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2003 թվականի հունվարի 16-ի թիվ**

**43-Ն որոշման մեջ լրացումներ և փոփոխություն կատարելու մասին» ՀՀ կառավարության**

**որոշման ընդունման**

1. **Ընթացիկ իրավիճակը և իրավական ակտի ընդունման անհրաժեշտությունը**

«Հայաստանի Հանրապետության կառավարության 2003 թվականի հունվարի 16-ի թիվ 43-Ն որոշման մեջ լրացումներ և փոփոխություն կատարելու մասին» ՀՀ կառավարության որոշման նախագծի անհրաժեշտությունը բխում է խրախուսանքներով, մասնավորապես՝ մեդալներով, կրծքանշաններով և պատվոգրով ՀՀ ոստիկանության պետի կողմից Հայաստանի Հանրապետության և օտարերկրյա պետությունների պետական կառավարման մարմինների ղեկավարներին և այլ պաշտոնատար անձանց պարգևատրելու անհրաժեշտությունից:

«Ոստիկանությունում ծառայության մասին» ՀՀ օրենքի 59-րդ հոդվածի համաձայն` ոստիկանության գործունեությանն օժանդակող անձինք կարող են խրախուսվել Հայաստանի Հանրապետության կառավարության սահմանած կարգով, կարող են ներկայացվել նաև պետական պարգևների:

ՀՀ կառավարության 2003 թվականի հունվարի 16-ի ՙՈստիկանության գործունեությանն օժանդակող անձանց խրախուսելու, ինչպես նաև պետական պարգևների ներկայացնելու կարգը սահմանելու մասին՚ թիվ 43-Ն որոշման համաձայն` ոստիկանության գործունեությանն օժանդակող անձանց շրջանակում ներառված են ՀՀ և օտարերկրյա քաղաքացիները, ինչպես նաև քաղաքացիություն չունեցող անձինք, մինչդեռ նպատակահարմար է որոշման մեջ մասնավորապես շեշտել ՀՀ և օտարերկրյա պետությունների պետական կառավարման մարմինների ղեկավարներին և այլ պաշտոնատար անձանց խրախուսման հնարավորության մասին: Միաժամանակ, որոշմամբ նախատեսված է խրախուսման միայն 3 տեսակ` շնորհակալագիր, հուշանվեր և դրամական պարգևատրումը, սակայն գործնականում անհրաժեշտություն է առաջանում ոստիկանությանն օժանդակող անձանց նկատմամբ կիրառել նաև խրախուսման այլ տեսակներ:

1. **Առաջարկվող կարգավորման բնույթը**

Հայաստանի Հանրապետության կառավարության 2003 թվականի հունվարի 16-ի թիվ 43-Ն որոշման մեջ լրացումներ և փոփոխություն կատարելու մասին» ՀՀ կառավարության որոշման նախագծով նախատեսվում է՝

1. հստակեցնել Հայաստանի Հանրապետության ոստիկանության գործունեությանն օժանդակող անձանց շրջանակը` դրանում մասնավորապես ամրագրելով դրույթներ Հայաստանի Հանրապետության և օտարերկրյա պետությունների պետական կառավարման մարմինների ղեկավարների և այլ պաշտոնատար անձանց մասին,
2. ամրագրել խրախուսանքի այլ տեսակներ, մասնավորապես՝ Հայաստանի Հանրապետության ոստիկանության պետի կողմից արդեն իսկ հիմնված մեդալներով, կրծքանշաններով և պատվոգրով խրախուսելու հնարավորություն նախատեսելով ՀՀ և օտարերկրյա քաղաքացիների, քաղաքացիություն չունեցող անձանց, այդ թվում ՀՀ և օտարերկրյա պետությունների պետական կառավարման մարմինների ղեկավարների և այլ պաշտոնատար անձանց համար:
3. **Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է ՀՀ ոստիկանության կադրերի և իրավաբանական վարչությունների կողմից:

1. **Ակնկալվող արդյունքը**

«Հայաստանի Հանրապետության կառավարության 2003 թվականի հունվարի 16-ի թիվ 43-Ն որոշման մեջ լրացումներ և փոփոխություն կատարելու մասին» ՀՀ կառավարության որոշման նախագծի ընդունման արդյունքում կհստակեցվեն ՀՀ ոստիկանության գործունեությանն օժանդակող անձանց խրախուսման հետ կապված հարաբերությունները:

  ***ՀՀ ոստիկանություն***



***ՏԵՂԵԿԱՆՔ***

***«Հայաստանի Հանրապետության կառավարության 2003 թվականի հունվարի 16-ի թիվ 43-Ն որոշման մեջ լրացումներ և փոփոխություն կատարելու մասին» Հայաստանի Հանրապետության կառավարության որոշման նախագծի ընդունմամբ այլ իրավական ակտերում փոփոխություններ և լրացումներ կատարելու անհրաժեշտության մասին***

«Հայաստանի Հանրապետության կառավարության 2003 թվականի հունվարի 16-ի թիվ 43-Ն որոշման մեջ լրացումներ և փոփոխություն կատարելու մասին»ՀՀ կառավարության որոշման նախագծի ընդունմամբ այլ իրավական ակտերում փոփոխություններ և լրացումներ կատարելու անհրաժեշտություն չի առաջանա:

***ՀՀ ՈՍՏԻԿԱՆՈՒԹՅՈՒՆ***

